**ΘΕΜΑ: Χρόνος Αποστολής πρόσκλησης για υπογραφή συμφωνητικού**

**Ερώτηση** Αποστολή πρόσκλησης για υπογραφή συμφωνητικού

Σε διαδικασία απευθείας ανάθεσης έργου σύμφωνα με το άρθρο 118 Ν. 4412/2016 για σύμβαση άνω των 30.000 ευρώ, γίνεται η κοινοποίηση της απόφασης ανάθεσης στους οικονομικούς φορείς που συμμετείχαν στο διαγωνισμό. Μετά από πόσες μέρες θα καλέσουμε τον ανάδοχο για την υπογραφή του συμφωνητικού ;

**Απάντηση:**

Με την αντικατάσταση του άρθρου 127 Ν. 4412/2016 και την τροποποίησή του με το άρθρο 55 Ν. 4782/2021, σύμφωνα με το οποίο, προβλέπεται πλέον μόνο η δικαστική προστασία των θιγόμενων οικονομικών φορέων, με τα βοηθήματα της άσκησης αναστολής εκτέλεσης και της αίτησης ακύρωσης πράξης ή παράλειψης της αναθέτουσας αρχής, ενώπιον του Διοικητικού Εφετείου της έδρας αυτής, το οποίο και αποφαίνεται αμετακλήτως, χωρίς να επιτρέπεται η προηγούμενη άσκηση άλλης 123 ειδικής ή ενδικοφανούς διοικητικής προσφυγής.

Σύμφωνα με την αιτιολογική έκθεση, με τον τρόπο αυτό επιδιώκεται η περαιτέρω σύντμηση του χρόνου για την ανάθεση των συμβάσεων με εκτιμώμενη αξία ίση ή μικρότερη από τα χρηματικά όρια της απευθείας ανάθεσης. Για το παραδεκτό της αίτησης αναστολής και της αίτησης ακύρωσης ορίζεται παράβολο ίσο με 5% της εκτιμώμενης αξίας της σύμβασης.

*Πάντως, δεδομένου ότι η αίτηση αναστολής στρέφεται καταρχήν κατά πράξης που δεν έχει εκτελεσθεί, ώστε να είναι εφικτή η ανατροπή της κατάστασης, εκτιμάται ότι η δυνατότητα αυτή της προσωρινής προστασίας θα έχει περιορισμένη εφαρμογή στις απευθείας αναθέσεις. (Γνώμη Α-45 ΕΑΑΔΗΣΥ)*